b'\n_START_ARTICLE_\nWorld Squash Federation\n_START_PARAGRAPH_\nWorld Squash Federation (WSF) er det internasjonale idrettsforbundet for squash, stiftet i 1967. WSF er anerkjent av Den internasjonale olympiske komit\xc3\xa9 og er medlem av Association of IOC Recognised International Sports Federations. Forbundet arbeider for \xc3\xa5 f\xc3\xa5 squash p\xc3\xa5 det olympiske programmet til De olympiske leker i 2020._NEWLINE_WSF har 135 medlemsforbund, som er nasjonale squashforbund anerkjent av de nasjonale olympiske komiteer som idrettens \xc3\xb8verste organ. Medlemsforbundene er fordelt p\xc3\xa5 fem regionale forbund som inng\xc3\xa5r som en sentral del av WSFs struktur._NEWLINE_Den f\xc3\xb8rste squashbanen ble anlagt i England i 1864, og i dag er det omkring 50\xc2\xa0000 baner over hele verden. For \xc3\xa5 utnytte veksten samt fremme og koordinere idretten, ble International Squash Rackets Federation dannet i 1967, og organisasjonen fikk sitt n\xc3\xa5v\xc3\xa6rende navn i 1992. Hovedkontoret ligger i Hastings i East Sussex.'